**Opšti uslovi mts App konkursa**

**za izradu aplikacija za mobilne uređaje**

Telekom Srbija pokreće konkurs za izradu aplikacija u Android™ i iOS-u za mobilne uređaje.

Za sve škole i učesnike mts App konkursa za izradu aplikacija za mobilne uređaje (u daljem tekstu pojedinačno: “učesnik“ ili  zajednički:  „učesnici“) važiće sledeća pravila od trenutka kada se prijave na konkurs.

1. Pravo učešća imaju svi učenici Matematičke gimnazije u Beogradu, učenici Gimnazije »Jovan Jovanović Zmaj« u Novom Sadu, Prve kragujevačke gimnazije, Valjevske gimnazije, Gimnazije »Bolyai« u Senti, Gimnazije »Svetozar Marković« u Nišu, Gimnazije Kraljevo, Računarske gimnazije u Beogradu, Gimnazije »Bora Stanković« u Nišu, Šabačke gimnazije, Gimnazije »Sveti Sava« iz Požege i Mitrovačke gimnazije iz Sremske Mitrovice.
2. Učesnici konkursa mogu biti pojedinci ili timovi. Tim može da broji najviše tri člana koji moraju biti učenici iste škole. Učenik može istovremeno da učestvuje i samostalno i kao član samo jednog tima, ali sa različitim aplikacijama.
3. Prijavljivanje na konkurs se odvija u nekoliko koraka. Prvo je potrebno da jedan od članova tima popuni formular koji se nalazi na internet adresi konkursa [www.appkonkurs.mts.rs](http://www.appkonkurs.mts.rs) i koji mora biti potvrđen pečatom i potpisom direktora škole. Formular potom treba poslati na adresu mtsappkonkurs@telekom.rs.
4. Aplikacije koje učestvuju na konkursu ne smeju biti ranije objavljene na Android™ Marketu /Google Play prodavnici, na App Store-u, nekom drugom Internet portalu ili sličnom konkursu.
5. Svaki pojedinačni učesnik/tim koji učestvuje na konkursu može  prijaviti najviše dve aplikacije.
6. Neophodno je da aplikacija bude na srpskom jeziku ili višejezična, sa srpskim jezikom kao jednim od izbora.
7. Svi učesnici na konkursu pored Opštih uslova  moraju da poštuju i pravila za  Android platform „Android Market Content Polisy for Developers“ ( uključujući pravila Andoid Market Developer  Distribution Agreement i dr), koja se mogu naći na adresi : <http://www.android.com/market/terms/developer-content-policy.html>, kao i pravila koja važe za App Store, a koja se nalaze na adresi <https://developer.apple.com/terms/>
8. Opšti utisak i kriterijumi za ocenjivanje aplikacije:
	* ideja
	* realizacija i kompleksnost rešenja
	* dizajn
	* funkcionalnost
	* opšti utisak

Posebno će biti vrednovane aplikacije koje imaju drušveno korisnu namenu i koje doprinose razvoju mts usluga.

1. Rok za prijavu timova i aplikacija je **10. oktobar 2016. godine.**
2. Prijavljeni timovi gotove aplikacije predaju do **21. novembra 2016. godine,** na adresu foruma<http://forum.appkonkurs.mts.rs/>

Predaja gotovih aplikacija podrazumeva sledeće elemente:

* + **Za aplikacije u Android™ operativnom sistemu**

* + aplikacije u verzijama 4.0. i narednim;
	+ Logo aplikacije u formatu 512x512 px,
	+ Screenshot-ove aplikacije (5 do 7 screenshot-ova),
	+ Zvaničan opis aplikacije koji bi eventualno stajao na Google Play-u,
	+ Kompletan .apk file spreman za postavljanje na market,
	+ Jednu sliku rezolucije 1024x500 px za Feature graphics.
	+ **Za aplikacije u iOS-u**

- Aplikacije u verziji 8.0. i narednim,

- Aplikacija treba da bude napisana u programskom jeziku SWIFT,

 - Logo ili ikonica aplikacije,

 - Aplikacija treba da bude samo u Portrait view,

 - Aplikacija treba da radi od modela 5S pa na više,

 - Testiranje se vrši preko TestFlight-a,

 - Opis funkcionalnosti aplikacije.

Žiri će razmatrati samo pravovremeno predate aplikacije koje sadrže sve navedene elemente.

1. Na osnovu postavljenih kriterijuma žiri će napraviti uži izbor aplikacija i u skladu sa tim, timovi će biti pozvani na prezentaciju. O vremenu i mestu prezentacije radova timovi će biti naknadno obavešteni.
2. Žiri nagrađuje tri najuspešnije aplikacije, a u kategoriji »Snaga inovacije – Igor Osmokrović« nagrađuje i aplikaciju koja se posebno izdvaja po inovativnosti.
3. Žiri zadržava pravo diskrecione ocene prilikom izbora aplikacija koje će biti nagrađene. Odluke žirija su konačne.
4. Učesnik potvrđuje i garantuje da je vlasnik svih prava intelektualne svojine, a naročito autorskih prava za aplikaciju (aplikacije), koje prijavljuje na konkurs. Učesnik potvrđuje i garantuje da aplikacija (aplikacije) koju prijavljuje na konkurs ne narušava bilo koja prava trećih lica, a naročito prava intelektualne svojine. Učesnik potvrđuje i garantuje da treća lica neće prema Telekomu Srbija isticati bilo kakve zahteve, niti imati bilo kakva potraživanja u vezi sa aplikacijom koju je prijavio na konkurs. U slučaju da treća lica istaknu prema Telekomu Srbija bilo kakve zahteve i potraživanja u vezi sa aplikacijom (aplikacijama) koju je učesnik prijavio na konkurs, a naročito zahteve koja treća lica temelje na pravima intelektualne svojine, učesnik je saglasan i prihvata da sam, u potpunosti i bez ikakvog ograničenja snosi posledice takvih zahteva od strane trećih lica i bez odlaganja otkloni od Telekoma Srbija. Ukoliko Telekom Srbija, na osnovu zahteva trećih lica pretrpi štetu, učesnik je saglasan da će Telekomu Srbija nadoknaditi svaku štetu u celosti, a koju pretrpi po navedenom osnovu.
5. Učesnik, kao autor aplikacije, zadržava sva moralna prava intelektualne svojine nad aplikacijom (aplikacijama) koju šalje tokom konkursa.
6. Ukoliko učesnik na bilo koji način prekrši Opšte uslove konkursa biće diskvalifikovan.
7. Autori aplikacija, učešćem na konkursu, prenose na Telekom Srbija pravo da iskorišćava 10 aplikacija koje žiri rangira kao najuspešnije, bez naknade i bez vremenskog ograničenja.
8. Telekom Srbija zadržava pravo izmena i dopuna ovih Opštih uslova tokom trajanja konkursa. U slučaju izmena i dopuna ovih Opštih uslova, Telekom Srbija će nove Opšte uslove objaviti na stranici [www.appkonkurs.mts.rs](http://www.appkonkurs.mts.rs) i obavestiti škole koje učestvuju na konkursu. Izmenjeni, odnosno dopunjeni uslovi biće obavezujući za sve učesnike, od trenutka njihove objave na stranici[www.appkonkurs.mts.rs](http://www.appkonkurs.mts.rs) i obaveštavanja škola.